《题临川王与可拂云亭》
明代·张以宁

桐冈冈前读书处，虞公为赋拂云诗。凤来明月星河近，龙起曾阴雷雨垂。

终见汗青传琬琰，时闻杂佩和埙篪。南归定作亭中客，苍雪风吹落酒卮。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。